Amennyiben a telket gazdálkodó szervezettől vásárolják, úgy lehetőség nyílik adó-visszatérítési támogatás igénybevételére. A 27%-os ÁFA-tartalommal kiállított számla ÁFAtartalma igényelhető vissza maximum 5 millió Ft összegben, a vásárlást követően. A visszatérítésnek azonban további feltételei is vannak. Még abban az esetben is, ha az igénylő csak az építési telek vételárának vonatkozásában kíván élni az adó-visszatérítési támogatással – be kell nyújtani a hitelintézet részére - az építési engedélyt, illetve az egyszerű bejelentés megtörténtének igazolását, - a jogszabályban meghatározott építési és tervdokumentációkat, - a hitelintézet által elfogadott, a bekerülési költségeket tartalmazó költségvetést. A támogatás folyósításához az építési költségvetés legalább 70 százalékáról saját névre kiállított számlákat kell benyújtani.